Държавен вестник, бр. 88, 2017 г., стр. 25

БРОЙ  88	
Д Ъ Р Ж А В Е Н  В Е С Т Н И К 	
СТР.  25  
стъпили по сметки на МТСП, в 7-дневен срок 
от датата на плащането МТСП уведомява за 
това НАП. 
(3) При изплащане на вземането по сметка 
на МТСП или когато с влязъл в сила съде-
бен акт бъде установено, че вземането не се 
дължи, МТСП възстановява на НАП напра-
вените разноски във връзка с предприетите 
действия за събирането му в едномесечен срок 
от получаване на искането за това. За напра-
вените разноски НАП предоставя на МТСП 
заверено копие от документа, удостоверяващ 
плащането им.
Г л а в а  о с м а
ЗАЩИТА НА ИНФОРМАЦИЯТА
Чл. 26. Обменът на информация между 
НАП и МТСП се осъществява при спазване 
на следните мерки за сигурност:
1. управлението на достъпа до електрон-
ните услуги на НАП (добавяне, промяна 
или спиране/премахване на достъпа) на 
определените по реда на чл. 8, ал. 5 лица се 
записва и съхранява в журнал на достъпа 
до услугите;
2. всички действия на потребителите на 
електронните услуги на НАП се записват във 
файлове за регистрация на системно и/или 
на приложно ниво; 
3. Националната агенция за приходите и 
МТСП отговарят за валидността на използ-
ваните електронни подписи от нейни служи-
тели, както и за взаимното уведомяване при 
наличие на промени (в т.ч. прекратяване на 
служебно/трудово правоотношение);
4. Националната агенция за приходите и 
МТСП осигуряват защита срещу нежелан соф-
туер в съответствие с изискванията, посочени 
в приложение № 9 към чл. 41 от Наредбата 
за общите изисквания за мрежова и инфор-
мационна сигурност, приета с Постановление 
№ 279 на Министерския съвет от 2008 г. (обн., 
ДВ, бр. 101 от 2008 г.; изм. и доп., бр. 58 и 102 
от 2010 г., бр. 48 от 2013 г. и бр. 5 от 2017 г.). 
Чл. 27. Лицата, имащи достъп до електрон-
ните услуги по чл. 8 или извършващи обмен 
на информация по електронен път:
1. са длъжни да спазват конфиденциалността 
на информацията, до която имат достъп, и да 
не я разпространяват/разкриват на трети лица;
2. отговарят за своите действия при използ-
ване на информацията и информационните 
системи на НАП.
Чл. 28. Във връзка с изпълнението на Поли-
тиката по информационна сигурност на НАП 
при нарушение на сигурността, при заплахи, 
недостатъци или слаби места, които биха могли 
да повлияят върху сигурността на информаци-
ята и в случаи на наблюдавани инциденти или 
съмнение за възникване на инциденти, НАП 
може да дава указания и препоръки на МТСП 
във връзка със защитата на информацията.
ДОПЪЛНИТЕЛНА РАЗПОРЕДБА
§ 1. Потвърждението за получено електрон-
но съобщение по чл. 16, ал. 3 и чл. 17, ал. 3 
следва да съдържа изявление за получено 
електронно съобщение с приложените към 
него документи (които се описват), индивиду-
ализиращи данни на служителя, в т.ч. имена и 
длъжност на служителя на МТСП и идентифи-
катор по БУЛСТАТ, респ. имена и длъжност 
на публичния изпълнител, издал/изпратил за 
връчване или получил съответния документ.
ЗАКЛЮЧИТЕЛНИ РАЗПОРЕДБИ
§ 2. (1) Националната агенция за приходите 
предоставя за ползване е-услугата по чл. 8, ал. 1, 
т. 2 след осигурена техническа възможност.
(2) Изпълнителният директор на НАП 
уведомява министъра на труда и социалната 
политика за датата, от която услугата по 
ал. 1 е достъпна за ползване и предаването 
на актовете на хартиен носител по чл. 13 се 
замества с предявяване по електронен път 
на данните за просрочено публично вземане, 
съгласно чл. 220, ал. 1 ДОПК.
§ 3. (1) Връчването на документи чрез 
електронно съобщение, съдържащо елек-
тронна препратка за изтегляне на акта от 
информационна система на НАП по чл. 16, 
ал. 2, предложение второ, се реализира след 
осигурена техническа възможност. 
(2) Изпълнителният директор на НАП 
уведомява министъра на труда и социалната 
политика за датата, от която е реализирана въз-
можността за връчване на документи по ал. 1. 
§ 4. В 14-дневен срок от влизане в сила на 
инструкцията:
1. директорите на ТД на НАП и ръково-
дителите на регионалните отдели на МТСП 
писмено си съобщават лицата за контакт 
по смисъла на чл. 7, ал. 1, включително 
информация за служебните им телефони и 
електронни адреси;
2. министърът на труда и социалната по-
литика или оправомощено от него лице пре-
доставя на НАП информация за електронните 
адреси по чл. 16, ал. 2 и чл. 17, ал. 1;
3. министърът на труда и социалната поли-
тика уведомява ЦУ на НАП за електронния 
адрес по чл. 16, ал. 7.
§ 5. В 3-дневен срок от настъпила промяна 
в предоставена информация по § 4 съответната 
страна писмено уведомява другата.
§ 6. Инструкцията се издава на основание 
чл. 23, т. 1 и чл. 26, ал. 1 и ал. 2, т. 1 от За-
кона за Националната агенция за приходите 
и отменя Инструкцията за осъществяване 
на взаимодействие между Агенцията за 
държавни вземания и Министерството на 
труда и социал­ната политика от 8 април 
2009 г. (необн.).
Министър на финансите:  
Владислав Горанов
Министър на труда и социалната политика: 
Бисер Петков